Menštruácia
Dobrý deň. Som mesiac po spontannom potrate. Pred týždňom sa dostavila menštruácia, ktorá trvá už 7my deň, no krvácanie je stále rovnako silné, občas so zrazeninami. Chcela by som vedieť, či by som mohla užiť liek Ascorutin na zmiernenie krvácania. Ďakujem
Dobrý deň
Ďakujeme za Vašu otázku
Dĺžka a intenzita menštruácie po potrate je individuálna u každej ženy a je ovplyvnená viacerými faktormi. Ak je menštruačné krvácanie veľmi silné alebo dlhé (dlhšie ako 7 dní), máte veľké bolesti, výtok má zvláštny zápach, odporúčam Vám kontaktovať Vášho gynekológa.
Liek Ascorutin môžete užívať. Odporúčané dávkovanie je 1-2 tablety 3x denne. Tablety sa prehĺtajú celé, nerozhryzené a zapíjajú sa dostatočným množstvom tekutiny. Je možné ich užívať pri jedle, po jedle a aj nalačno.
Prajem pekný zvyšok dňa
S pozdravom,
PharmDr. Lucia Kubáňová